KS Daily View วันที่ 2 มิ.ย. 2565
2 มิถุนายน 2565

KS Daily View 02.06.2022 >> มอง SET Upside จำกัด แนวต้าน 1666 จุด แนะ Lock Profit หุ้นโซนบน เน้นหุ้นที่อยู่โซนล่าง SET วันนี้คาด 1650 -1660 จุด หุ้นแนะนำ ANAN
ต่างประเทศ : : เมื่อคืนตลาดหุ้นสหรัฐปรับลงเล็กน้อย (ดัชนี Dow jones -0.5%DoD ส่วน Dow jones Futures เช้าลบเล็กน้อย, ดัชนี S&P-0.72%, Nasdaq -0.7%) ถ้าดูราย Sector ในดัชนี S&P ปรับลงเกือบทุกกลุ่ม อาทิ (กลุ่มอสังหา -1.1%, consumer staples -1.3%, กลุ่มการแพทย์-1.4%, กลุ่มการเงิน -1.5%ส่วนกลุ่มที่ขึ้นคือกลุ่มพลังงาน +1.7% หนุนจากราคาน้ำมันดิบโลก อิงน้ำมัน Brent แม้จะชะลอจากเมื่อวันก่อนแต่ยังยืนเหนือ 116 เหรียญ (จากก่อนหน้าแกว่งตัว Sideway 100-110 เหรียญในช่วง 2 เดือนที่ผ่านมา แรงหนุนจาก Driving season และผู้นำประเทศ EU ลงมติระงับนำเข้าน้ำมันจากรัสเซียราคาน้ำมันดิบ โดยรวมไม่ได้มีปัจจัยกดดันอะไรใหม่ ส่วนฝั่งยุโรป ตลาดหุ้นปรับลงในทิศทางเดียวกัน (ดัชนี CAC-40 -0.77%, DAX -0.33% ) จากตัวเลขเศรษฐกิจ อาทิ ยอดค้าปลีกเยอรมนีที่ชะลอ, ประเด็น Stagflation และดอกเบี้ยขาขึ้นในฝั่งยุโรป ส่วนตลาดหุ้นเอเซียเมื่อวานบวกลบสลับกัน (ตลาดหุ้นจีน,ฮ่องกงปรับลงราว 0.2-0.5% สวนทางกับที่รัฐบาลจีนคลายล๊อกดาวน์เซี่ยงไฮ้ ส่วนญี่ปุ่น เมื่อวานปรับขึ้นทุดสูงสุดในรอบ 6 สัปดาห์หนุนจากหุ้นส่งออกที่ได้ผลบวกจากเงินเย็นอ่อนค่า) ส่วนเช้านี้ตลาดหุ้นเกาหลีและญี่ปุ่นปรับลง
ในประเทศ : ตลาดหุ้นไทยเมื่อวานพยายามยืนเหนือ 1650 จุด ปิดที่ 1660 จุด (-0.2%) โดย Sector ที่ปรับขึ้น (+) เมื่อวานหลักๆ คือ กลุ่มประกัน(BLA),กลุ่มเหล็ก,กลุ่ม Packaging ส่วนกลุ่มที่ปรับลง อาทิ อิเล็กทรอนิกส์ (DELTA) ,สื่อ, ค้าปลีก(HMPRO) และเมื่อวานต่างชาติสลับกลับมาขายสุทธิครั้งแรกที่ 1.46 พันล้านบาท หลังจากก่อนหน้าซื้อสุทธิ 9 วันติด KS ประเมินว่า SET Index ยังเผชิญแนวต้านสำคัญที่ 1666 จุด เนื่องจากตอบรับปัจจัยบวกต่างๆไปแล้วในช่วงครึ่งเดือนหลังของเดือน พ.ค. –ปัจจุบัน หรือปรับขึ้นราว 70 จุด หรือบวกราว 4.5% และเดือน มิ.ย. ยังเผชิญกับปัจจัยที่อาจจะส้รางความผันผวน อาทิ 1.) เงินเฟ้อสหรัฐ และไทยที่ยังทรงตัวสูงกดดันกำลังซื้อและเศรษฐกิจ 2.) นโยบายการเงินตึงตัวของ ทั้งการขึ้นดอกเบี้ย และการเริ่มการทำ QT ตั้งแต่เดือน มิ.ย. คาดสะท้อนไปในราคาหุ้นแล้วระดับนึง แต่ยังไม่รวมทั้งหมด 3.การเดินหน้าเปิดประเทศของจีนที่อาจจะล่าช้า โดยปัจจุบันจีนยังใช้นโยบาย Zero 4. ฝีดาษวานรMonkey pork 5.มาตรการกระตุ้นเศรษฐกิจของรัฐบาลไทยในช่วงที่เหลือของปีนี้อาจ มีข้อจำกัดเพราะติดเพดานหนี้สาธารณะ 6.ความเสี่ยงเรื่องการเมืองในประเทศ
โดยรวม KS ยังคงคำแนะนำประเมิน Upside ในการปรับขึ้นของดัชนีในช่วงนี้จำกัด หากเทียบจากดัชนีเป้าหมายสิ้นปี 2565 ซึ่งคาดที่ 1650 จุด (ภายใต้สมมติฐาน EPS ที่ 106 บาทและส่วนต่างผลตอบแทนพันธบัตรกับตลาดหุ้น(EYG) ที่ -0.875SD) และแนวต้านทางเทคนิคที่ 1666 จุด แนะนำตามเดิม คือ ขึ้นมาในรอบนี้แนะนำหุ้นที่มีกำไรให้ทยอย Lock Profit หุ้นที่อยู่โซนบน และไม่เพิ่มน้ำหนักหรือไล่ราคา โดยแนะนำลงทุนหุ้นที่อยู่โซนล่าง โดยเน้นเป็น Selective รายตัว คาดจะปลอดภัยมากกว่า อาทิ ANAN , TRUE
ประเด็นที่ตลาดให้น้ำหนักวันนี้- สัปดาห์หน้า 1.) วันนี้วันสุดท้ายติดตามการประชุมสภาผู้แทนราษฎร วาระที่ 1 ประเด็น พ.ร.บ.งบประมาณปี 2566 จะมีการลงมติ เป็นประเด็นที่ต้องติดตาม โดยก่อนหน้ามีกระแสฝ่ายค้านโหวตคว่ำ หากไม่ผ่านคาด Sentiment ลบต่อ SET Index 2.) คืนนี้ติดตาม ตัวเลขการจ้างงานภาคเอกชนโดย ADP คาด 3 แสนตำแหน่ง (+21% YoY) และพรุ่งนี้ Non-farm payroll ของสหรัฐฯ เดือน พ.ค. คาด +3.2 แสนตำแหน่ง (ลดลงจากเดือนก่อนหน้าที่ +4.28 แสนตำแหน่ง) อัตราการว่างงานของสหรัฐฯ เดือน พ.ค. คาด 3.5% (ลดลงจากเดือนก่อนหน้าที่ 3.6%) ค่าจ้างรายชั่วโมงของสหรัฐฯเดือน พ.ค. คาด +0.4% MoM และ +5.2% YoY 3.) การประชุมของกลุ่ม OPEC+ คาดคงนโยบายเพิ่มการผลิตเดือนละ 432K bpd ไปถึงสิ้นเดือน ก.ย. เพื่อกลับไปเท่าระดับก่อนเกิดโควิด-19 4.)สัปดาห์หน้า6 มิ.ย. ติดตามเงินเฟ้อไทย เดือน พ.ค. ตลาดคาด 4.98%YoY 8 มิ.ย. ติดตามประชุมธนาคารแห่งประเทศไทยอาจจะมีการปรับคาดการร์ GDP และเงินเฟ้อของไทย 9 มิ.ย. 2565 ประกาศกระทรวงสาธารณสุข เรื่องระบุชื่อยาเสพติดให้โทษในประเภท 5 พ.ศ.2565 จะมีผลบังคับใช้ หุ้นที่ได้ประโยชน์หลักคือ RBF, GUNKUL
มุมมองตลาดหุ้น SET วันนี้คาด 1650 -1660 จุด หุ้นแนะนำ ANAN
Top pick : ANAN(ราคาพื้นฐาน 1.47 บาท) 1.) เราปรับเพิ่มคำแนะนำ ANAN จาก “ถือ” เป็น “ซื้อ” 2.) เราคาดกำไรรายไตรมาส ได้แตะจุดต่ำสุดแล้วใน 1Q22 และคาดพลิกจากการขาดทุนเป็นกำไรในช่วง 2H65 จากรายได้จากการขายและส่วนแบ่งกำไรที่เพิ่มขึ้นอย่างมีนัยสำคัญ จากโครงการคอนโดสร้างเสร็จพร้อมโอน 3 แห่ง (JV 2 แห่ง และ ANAN 1 แห่ง) มูลค่ารวม 1.55 หมื่นลบ. 3.) ANAN มีคอนโดคงเหลือพร้อมขายจำนวนมากอันดับต้นเมื่อทเยบกับคู่แข็ง ซึ่งจะได้รับประโยชน์หลักจากการกลับมาของอุปสงค์คอนโด และต้นทุนทั้งหมดของโครงการคอนโดเป็นต้นทุนคงที่ ผลกระทบค่อนข้างน้อยจากต้นทุนที่สูงขึ้น
รายงานตัวเลขเศรษฐกิจ
วันพฤหัสฯ ติดตาม ตัวเลขการจ้างงานภาคเอกชนโดย ADP คาด 3 แสนตำแหน่ง (+21% YoY) ตัวเลข Initial jobless claim ของสหรัฐฯ รายสัปดาห์คาด +2.14 แสนคน (+1.9% WoW) ถ้อยแถลงของ Fed Logan และ Fed Mester ตัวเลขน้ำมันดิบคงคลังของสหรัฐฯรายสัปดาห์ และการประชุมของกลุ่ม OPEC+ คาดคงนโยบายเพิ่มการผลิตเดือนละ 432K bpd ไปถึงสิ้นเดือน ก.ย. เพื่อกลับไปเท่าระดับก่อนเกิดโควิด-19
วันศุกร์ ติดตาม ตัวเลข S&P Global Services PMI ของยูโรโซน เดือน พ.ค. คาด 56.3 จุด (-2.4% MoM) ตัวเลข Non-farm payroll ของสหรัฐฯ เดือน พ.ค. คาด +3.2 แสนตำแหน่ง (ลดลงจากเดือนก่อนหน้าที่ +4.28 แสนตำแหน่ง)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp